વાત છે સ્વીડન’ના સ્ટોકહોમ’માં આવેલ એક અત્યંત જાણીતા મ્યુઝિયમની , ક્રિશ્ચિયન’ની [ કમાલનો કરિઝમેટિક ને કન્ફ્યુઝડ એવો Claes Bang ] કે જે મ્યુઝિયમ’નો ક્યુરેટર કમ મીડિયા ફેઈસ કમ સ્વપ્નદ્રષ્ટા હોય છે – વાત છે સમાજની ( એઝ યુઝ્વલ ) , ચહેરાઓની અને તેમના પર ઓઢેલા દંભ’ની ( અગેઇન એઝ યુઝ્વલ ) , વાત છે મદદ’ની – દિનપ્રતિદિન તેના સંકોચાતા જતા માપદંડ અને દાયરા’ની અને ફાઈનલી વાત છે ,પાછળ વળીને ખુદમાં જ ડોકિયું કરીને એક નવા જ ઇન્સાન’ને ભાળી જઈને સહસા છળી જવા’ની ! ક્રિશ્ચિયન કે જે ગોરો ચિટ્ટો છે , હાઈલી એજ્યુકેટેડ છે ને પોતે એક જેન્ટલમેન હોવાની છાપ ધરાવે છે ( કે જે છે પણ ) અને આવનારા વર્ષોમાં મ્યુઝિયમ અને એ બહાને પોતે અને સમાજ કેવી રીતે કલા’ને જુવે છે અને તેની સાથે સંકળાઈ શકે છે , કેવી રીતે કલા’ના આયામો વિસ્તરી શકે છે – તેની જદ્દો-જહદ’માં પડ્યો હોય છે. પણ ત્યાં જ ઘટમાળમાં ઘટ આવે છે અને એક મદદનો પોકાર ઉઠે છે ~ એક યુવતી સરાજાહેર મદદનો પોકાર કરતી ક્રિશ્ચિયન તરફ આવી ચડે છે અને તે મદદ પણ કરે છે પણ અંતે તો એટલું જ જાણે છે કે તેણીને મદદ કરવાના ચકકર’માં તે ખુદ લૂંટાઈ ચુક્યો હોય છે : મોબાઈલ + વોલેટ + કફ’લિંક્સ વગેરે વગેરે . . . ગોન વિથ ધ વિન્ડ !